Nnenna Ijeoma Elendu Ukeje ita ce Wakiliyar Mazaɓar Tarayya ta Bende, Jihar Abia, Nijeriya . An sake zaɓen ta a wannan matsayi a ranar 29 ga Mayu, 2011 sannan kuma ta yi aiki a matsayin shugabar kwamitin kula da harkokin ƙasashen waje. A zabukan 2015 kuma an sake zaben ta zuwa gidan wakiliya & an sake nada ta a matsayin shugabar kwamitin majalisar kan harkokin kasashen waje Ukeje ta fito ne daga Alayi, jihar Abia kuma ta halarci kwalejin 'yan mata ta gwamnatin tarayya, Owerri, jihar Imo. Ta kuma halarci jami'ar Benin, ta jihar Edo kafin ta kammala karatun ta a jami'ar ta Legas tare da digirin farko a fannin ilimi. Kafin ta shiga harkar siyasa, Ukeje ta more rayuwa mai nasara a masana'antar kula da otal. Ukeje ta bayyana cewa burinta na yi wa jama'a aiki ya fito ne daga mahaifinta, marigayi Kyaftin Sunday Elendu-Ukeje, wanda ya kasance matukin jirgin sama da ya samu kwarin gwiwa tare da Sojan Sama da na Nigerian Airways kafin ya yi ritaya. Mahaifiyarta, Roseline Ukeje, ta yi aiki a matsayin Babban Alkalin Babbar Kotun Tarayya kafin ta yi ritaya..